إدمون عمران لمالح (بلأمازيغية: ⵉⴷⵎⵓⵏ ⵄⵎⵔⴰⵏ ⵍⵎⴰⵍⵃ - تولد ف 30 مارس 1917 ف آسفي، مات نهار 15 نونبر 2010 ف الرباط) كان صحافي و كتاتبي مغريبي يهودي كيعارض الصهيونية و ماكانش كيعتارف بلبلاد ديال إسرائيل. عاش بزاف د لوقت ف لمدينة د الصويرة و وصّا باش يتدّفن فيها ملّي يموت. لمالح كان معارض ديال لملك لحسن التاني، و ف 1965 مشا يسكن ف فرانسا و بدا تيقرّي لفلسفة ف باريز. رجع للمغريب ف 1999 و سكن ف الرباط تا مات. بدا إدموند لمالح يكتب وهو كبير ف لعمر (كتب أول كتاب و هو عندو 63 عام) وكان تيكتب بلفرانساوية. من لكتوبة لمعروفين ديالو كاين: المجرى الثابت (1980) ألف عام ف نهار واحد (1986) الشكارة د سيدي معاشو (1998) إدمون عمران المالح الذي أخلص لأخلاقيات الكتابة ولم يهادن الصهيونية - القدس العربي (2014) إدمون عمران المالح… المغربي اليهودي الذي اتخذ الكتابة سلاحا لفضح الصهيونية! - مرايانا (2021)